

**Šilalės rajono savivaldybės administracijOS**

**DIREKTORIUS**

Įsakymas

DĖL ŠILALĖS RAJONO PALENTINIO SENIŪNIJOS PALENTINIO KAIMO BENDRUOMENĖS PROJEKTo FINANSAVIMO IR LĖŠŲ SKYRIMO PROJEKTUI ĮGYVENDINTI 2024 METAIS

2024 m. gegužės 7 d. Nr. DĮV-262

Šilalė

Vadovaudamasis Lietuvos Respublikos Vietos savivaldos įstatymo 34 straipsnio 6 dalies 1 punktu, atsižvelgdamas į Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos, sudarytos Šilalės rajono savivaldybės administracijos direktoriaus 2023 m. birželio 9 d. įsakymu Nr. DĮV-373 „Dėl Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje projektų atrankos ir vertinimo komisijos sudarymo“, 2024 m. balandžio 23 d. posėdžio protokolą:

1. S k i r i u Palentinio kaimo bendruomenės projektui „Pažintinė ekskursija į Telšius“ įgyvendinti 2024 m. III ketvirtyje (ekskursijos išlaidoms apmokėti) 576,00 (penkis šimtus septyniasdešimt šešis eurus) Eur.

2. P a v e d u Palentinio kaimo bendruomenės pirmininkui ne vėliau kaip per 10 darbo dienų nuo šio įsakymo priėmimo dienos pasirašyti Valstybės biudžeto lėšų naudojimo projektui įgyvendinti pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“ sutartį.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt ir Palentinio seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas